Κ.Α.Ο. Μελισσίων (καλαθοσφαίριση ανδρών)

O Καλαθοσφαιρικός Αθλητικός Όμιλος Μελισσίων είναι ελληνικό αθλητικό σωματείο που δραστηριοποιείται στην περιοχή των Μελισσίων στην Αττική. Επίσημο έτος ίδρυσής του είναι το 2011 και αγωνίζεται με χρώματα το πορτοκαλί και το μαύρο.«Ιστορία», πληροφορίες στον επίσημο ιστότοπο του συλλόγου. Στο έμβλημά του απεικονίζεται μία μέλισσα.

Το τμήμα ανδρικής καλαθοσφαίρισης του συλλόγου διαθέτει νομική μορφή ερασιτεχνικού σωματείου. Έδρα του είναι το Νέο Κλειστό Γυμναστήριο Μελισσίων, 362 θεατών, ενώ χρησιμοποιεί βοηθητικά το Ανοικτό Γήπεδο του Λυκείου Μελισσίων και το Ανοικτό Γήπεδο του 1ου Γυμνασίου Μελισσίων.«Εγκαταστάσεις» , πληροφορίες στον επίσημο ιστότοπο του συλλόγου. Διαθέτει τόσο τμήμα ενηλίκων, όσο και τμήματα υποδομής νεαρότερων ηλικιακά αθλητών.

 Ιστορική αναδρομή 
Η ίδρυση του συλλόγου έλαβε χώρα το 2011 ως αποτέλεσμα της ένωσης του σωματείου καλαθοσφαίρισης «Αθλητικός Σύλλογος Ερμής Μελισσίων» και του τμήματος καλαθοσφαίρισης του «Αθλητικού Ομίλου Μελισσίων».

Ξεκίνησε την πορεία του λαμβάνοντας μέρος στο Πρωτάθλημα Β' Κατηγορίας Ανδρών που διοργανώνει η Ε.Σ.Κ. Αττικής με προπονητή το Γιώργο Σουρμελή. Το πέρας της τελευταίας αγωνιστικής της περιόδου 2011-12 βρήκε τέσσερις ομάδες να ισοβαθμούν στην κορυφή της βαθμολογίας με 19 νίκες και 7 ήττες η καθεμία: τα Μελίσσια, τον Προμηθέα Χαλανδρίου, τη Γ.Ε. Αγίων Αναργύρων και την Παλατιανή. Τα επόμενα κριτήρια κατάταξης ευνόησαν τα Μελίσσια που κατέκτησαν τόσο το Πρωτάθλημα (σε σύνολο 14 ομάδων) όσο και την άνοδο στην Α' Κατηγορία.«Τελική Επίσημη Βαθμολογία – 26η αγωνιστική Πρωτάθλημα Ε.Σ.Κ.Α. Β\ Ανδρών – 2ος Όμιλος, 2011-2012», πληροφορίες στον επίσημο ιστότοπο του Α.Σ. Ολυμπιάς Παπάγου. Στη συνέχεια δεν κατάφεραν να αναδειχθούν Υπερπρωταθλητές στη Β' Κατηγορία, καθώς ηττήθηκαν σε αγώνα κατάταξης από την Ηλιούπολη, τον πρωτοπόρο του έτερου Ομίλου, με σκορ 75-82.«Υπερπρωταθλήτρια Β' ΕΣΚΑ η Ηλιούπολη!», άρθρο στον ιστότοπο BasketNet.gr, 27 Απριλίου 2012.

Την αγωνιστική περίοδο 2012-13 πρώτος προπονητής παρέμεινε ο Σουρμελής με άμεσο συνεργάτη το Δημήτρη Γεωργογάλα. Στην Α' Κατηγορία δήλωσαν συμμετοχή την περίοδο αυτή 14 σύλλογοι, που συνέθεσαν ένα και μοναδικό Όμιλο. Στο πλαίσιο αυτό τα Μελίσσια είχαν συγκομιδή από 15 νίκες και 11 ήττες. Σαν αποτέλεσμα ολοκλήρωσαν τις αγωνιστικές τους υποχρεώσεις στην 7η θέση της τελικής κατάταξης.«Α' Ε.Σ.Κ.Α. – 26η αγωνιστική… Πρωταθλητής ο Σπόρτιγκ και άνοδος στη Γ' εθνική!», άρθρο στον ιστότοπο InfoBasket.gr, 30 Απριλίου 2013.«Στη Γ' Εθνική ο Σπόρτιγκ!», άρθρο στον ιστότοπο BasketNet.gr, 29 Απριλίου 2013.

Η αγωνιστική περίοδος 2013-14 είχε αρκετές ομοιότητες με την προηγούμενη. Αρχικά ο σύλλογος αγωνίστηκε και πάλι στο ίδιο πλαίσιο της Α' Κατηγορίας των 14 συλλόγων. Με το ίδιο προπονητικό δίδυμο στον πάγκο του τερμάτισε εκ νέου στην 7η θέση, έχοντας συλλέξει μία νίκη λιγότερη σε σχέση με την προηγούμενη χρονιά (14 νίκες και 12 ήττες). Σε καμία από τις δύο περιόδους δεν παρατηρήθηκε ισοβαθμία με άλλη ομάδα.«Α’ ΕΣΚΑ – 26η αγωνιστική… Στα πλέι οφ ο Ζωγράφος», άρθρο στον ιστότοπο InfoBasket.gr, 5 Μαΐου 2014.«Α' Ε.Σ.Κ.Α.: Τα αποτελέσματα», άρθρο στον ιστότοπο Basket247.gr, 6 Μαΐου 2014.

Την επόμενη χρονιά, 2014-15, ο σύλλογος συνεργάστηκε με νέο ζευγάρι προπονητών, τους Φάνη Αποστολάκη και Δημήτρη Κουκουζέλη. Τα αποτελέσματά του δεν άλλαξαν δραματικά, όπως μαρτυρούν οι 13 νίκες και 13 ήττες που συγκέντρωσε. Η κατάληψη της 9ης θέσης, όμως, στην κατάταξη οδήγησε την ομάδα στον υποβιβασμό, παρόλο που φαινομενικά η θέση απέχει πολύ από τη 14η και τελευταία.«Α΄ΕΣΚΑ – 26η αγωνιστική… Νίκη παραμονής για Άρη Πετρούπολης», άρθρο στον ιστότοπο InfoBasket.gr, 4 Μαΐου 2015.

Ωστόσο, τα Μελίσσια δεν άργησαν να ανακτήσουν το χαμένο έδαφος. Το επόμενο φθινόπωρο ξεκίνησαν με μία ήττα στα πλαίσια της Β' Φάσης του Κυπέλλου Αττικής, όπου και ηττήθηκαν εκτός έδρας από το Σπύρο Λούη με σκορ 58-54. Την περίοδο 2015-16 είχαν εμφατική απόδοση στα πλαίσια της Β' Κατηγορίας Αττικής κατακτώντας για δεύτερη φορά στη ιστορία τους το Πρωτάθλημα αυτό. Το πέτυχαν δε με μόλις μία ήττα σε 26 αγωνιστικές. Η μόνη ατυχία της χρονιάς ήταν η αποτυχία της ομάδας να αναδειχθεί Υπερπρωταθλήρια της Κατηγορίας, καθώς ηττήθηκε σε αγώνα απέναντι στον πρωτοπόρο του έτερου Ομίλου, Κρόνου Γέρακα, με σκορ 63-58.«Β' Ε.Σ.Κ.Α.: Υπερπρωταθλητής ο Κρόνος Γέρακα», άρθρο στον ιστότοπο InfoBasket.gr, 27 Απριλίου 2016.«Yπερπρωταθλητής ο Κρόνος Γέρακα», άρθρο στον ιστότοπο SuperBasket.gr, 27 Απριλίου 2016. Την επιτυχημένη αυτή χρονιά ξεκίνησε η συνεργασία του συλλόγου με τους προπονητές Στέλιο Σταϊκόπουλο και Γιάννη Ψυχογιόπουλο.

Την επόμενη αγωνιστική περίοδο, 2016-17, οι ίδιοι προπονητές οδήγησαν την ομάδα στη δεύτερη συνεχή της άνοδο. Το Πρωτάθλημα της Α' Κατηγορίας διοργανώθηκε με τη συμμετοχή 14 συλλόγων. Εκείνος των Μελισσίων ολοκλήρωσε τις αγωνιστικές του υποχρεώσεις με 21 νίκες και 5 ήττες. Η κατάκτηση της κορυφής της βαθμολογίας όχι μόνο χάρισε στην ομάδα τον τίτλο του Πρωταθλητή, αλλά και της επέτρεψε να ανέλθει για πρώτη φορά στις εθνικές κατηγορίες χωρίς να χρειαστεί να συμμετάσχει στα Play-Offs.«Α' Ε.Σ.Κ.Α.: Φιέστα για τα Μελίσσια, σώθηκε οριστικά ο Σπόρτιγκ, έτοιμα τα ζευγάρια των playoffs!», άρθρο στον ιστότοπο BasketBlog.gr, 3 Μαΐου 2017.«Τα Μελίσσια γιόρτασαν την κατάκτηση του πρωταθλήματος» , άρθρο στον ιστότοπο Sport24.gr, 3 Μαΐου 2017. Την ίδια χρονιά η ομάδα των Μελισσίων αγωνίστηκε και δύο φορές στο Κύπελλο Αττικής. Στη Δ' Φάση υποχρέωσε σε ήττα εντός έδρας τον Ηλυσιακό με σκορ 69-67,«Νίκη για τα Μελίσσια στο Κύπελλο Ε.Σ.Κ.Α.», άρθρο στον ιστότοπο Enypografa.gr, 27 Σεπτεμβρίου 2016. ωστόσο, γνώρισε με τη σειρά της τον αποκλεισμό εντός έδρας από τον Παπάγου με σκορ 57-63 στη «Φάση των 16».«Ήττα του ΚΑΟΜ από τον Παπάγο στο Κύπελλο Ε.Σ.Κ.Α.», άρθρο στον ιστότοπο Enypografa.gr, 18 Ιανουαρίου 2017.

Κατά την τρέχουσα αγωνιστική περίοδο, 2017-18, ο Κ.Α.Ο. Μελισσίων έλαβε μέρος στο Πρωτάθλημα της Γ' Εθνικής Κατηγορίας Ανδρών, που διοργανώνει η Ελληνική Ομοσπονδία Καλαθοσφαίρισης. Ειδικότερα τοποθετήθηκε στον 1ο Όμιλο Νότου, τον οποίο συγκρότησαν 14 στον αριθμό σύλλογοι. Ολοκλήρωσε τις αγωνιστικές του υποχρεώσεις στην 6η θέση του τελικού βαθμολογικού πίνακα, υπερισχύοντας σε ισοβαθμία με τον Έσπερο Α.Ο.Π.Α. Στο αποτέλεσμα αυτό οδήγησε η συλλογή του από 15 νίκες και 11 ήττες, ενώ παράλληλα εξασφάλισε και την παραμονή του στην Κατηγορία.«Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Επιπλέον ο σύλλογος διαγωνίστηκε στο Κύπελλο Ανδρών της Ε.Σ.Κ. Αττικής, ξεκινώντας από την Ε' Φάση. Στην 1η Αγωνιστική νίκησε εκτός έδρας τον Απόλλωνα Αθηνών με σκορ 66-67.«Κύπελλο ΕΣΚΑ : Προκρίθηκαν Άρης Πετρούπολης, Πεντέλη και Μελίσσια», άρθρο στον ιστότοπο Basketa.gr, 28 Σεπτεμβρίου 2017. Στη 2η Αγωνιστική, εντούτοις, γνώρισε τον αποκλεισμό μετά από εκτός έδρας ήττα από την Α.Ε. Πεντέλης με σκορ 62-48.«Κύπελλο ΕΣΚΑ: Πρόκριση για Πεντέλη», άρθρο στον ιστότοπο Basketa.gr, 9 Οκτωβρίου 2017.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο2017-18 4Γ' Εθνική 6 - 15-11 - - Βασίλης Καραχάλιος - - -  -  -2018-19 4Γ' Εθνική 1 - 22-4 - - Έκτορας Οικονομόπουλος  - - -  -  -2019-20 3Β' Εθνική 14 - 6-15 - - Έκτορας Οικονομόπουλος  1η - Α' Φάσης  1 -  -  -2020-21 3Β' Εθνική διεκόπη - - - - - - - -  -  -2021-22 3Β' Εθνική 13 - 6-20 - - ? - - -  -  -2022-23 4Γ' Εθνική 9 Play-Outs 9-13 - 0-2 ? 1η - Α' Φάσης  1 -  -  -2024-25 4Γ' Εθνική 3 Play-Offs 14-6 0-2 - ? 1η - Α' Φάσης  1 -  -  -

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Άγγελος Γκατζούλης  Βαγγέλης Δήμος  Γιώργος Ζερβός  Παντελής Καλογερόπουλος  Θανάσης Κοντός  Βασίλης Κυπαρίσης  Μάριος Νίκολι  Σπύρος Παπαδόπουλος  Δημήτρης ΠαπαμιχαήλΕθνΟνοματεπώνυμο  Γιώργος Πέτρου  Νίκος Σιλιτζήρης  Γιώργος Τζωρτζόπουλος

+ΠροπονητέςΕθνΟνοματεπώνυμοΘητεία  Γιώργος Σουρμελής  2011 - 2014  Φάνης Αποστολάκης  2014 - 2015  Στέλιος Σταϊκόπουλος  2015 - Μαι 2018  Αλέκος Δάγλας  Ιουν 2018 - ?
<div style="clear: both">

 Παραπομπές 

 Εξωτερικοί σύνδεσμοι 

 Κ.Α.Ο. Μελισσίων, επίσημος ιστότοπος.


 Νέο Κλειστό Μελισσίων , πληροφορίες στον ιστότοπο Gipeda.gr.

Κατηγορία:Κ.Α.Ο. Μελισσίων
Κατηγορία:Αθλητικοί σύλλογοι Αθήνας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.
Κατηγορία:Πεντελικοί σύλλογοι
Κατηγορία:Ιδρύσεις αθλητικών συλλόγων το 2011
Κατηγορία:Ιδρύσεις ομάδων καλαθοσφαίρισης το 2011